### Resumé

Som led i den løbende opfølgning på budget fremlægges halvårsregnskab for perioden januar til juni 2024. På driften forventes et samlet merforbrug på 5,3 mio. kr., som vedrører merforbrug på vintervedligehold og mindreforbrug på innovationsprojekter.

På anlæg forventes der overførsler til 2025 på 81,4 mio. kr. i udgift.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. juni 2024. Afvigelser på de enkelte områder gennemgås efter skemaet.

![](data:image/png;base64...)

Figur 1: Tabel med forventet regnskab og forventede overførsler til 2025 på TU drift på hovedområder

**Opsummering fra 1. kvartal**

I 1. kvartalsopfølgning blev der rejst forventede merudgifter på 22,5 mio. kr. Der blev søgt og givet en anlægsbevilling på 13,7 mio. kr. til udgifter vedrørende vejskred. Derudover blev det besluttet at anvende forventet rest på Kollektiv Trafik (2 mio. kr.), mindre interne besparelser på vejdriften (1,25 mio. kr. ) innovationsprojekt p-ladestandere (0,4 mio. kr.) samt 1,07 mio. kr. fra puljer til at dække resterende udfordringer på vinter og gadelys. Der var dog stadig en forventet merudgift på 4,08 mio. kr., som ikke kunne dækkes i 2024 og forventedes overført og indhentet i 2025.

**Vinter**
De sidste regninger fra vinterens udgifter sæson 2023/24 er betalt, og der er på nuværende tidspunkt brugt 89 % af årets budget. Derfor forventes overskridelsen på vinterkontoen at vokse. Med en mild vinter skønnes et samlet merforbrug på 6 mio. kr. i stedet for de 4,08 mio. kr.

Merudgiften overføres til 2025. Udvalget må om nødvendigt prioritere inden for egen ramme for at sikre rammeoverholdelse i 2025.

**Innovationsprojekter**
Projekt støjkortlægning og forbedring af driftsweb fortsætter i 2025, og der forventes overført 0,7 mio. kr. til dette. Derudover er der 133 t.kr. på RPA projekt, som ikke bruges. Forvaltningen foreslår at de tilbageføres til innovations- og klimapuljen, som derefter vil være 155 t.kr.

**Lov- og Cirkulæreprogram**

Bekendtgørelse om køretøjer ændres således at et større akseltryk for lastbiler tillades. Det betyder øget slid på vejene, og Vejle Kommune kompenseres engangs med 0,492 mio. kr. i 2024. Tillægsbevilling medtages i den samlede sag om halvårsregnskab. Pengene placeres på asfalt.

**Anlæg**

![](data:image/png;base64...)
Figur 2 Tabel med forventet regnskab og forventede overførsler til 2025 på anlæg.

Af et samlet nettobudget på 289,902 mio. kr., forventes der overført 81,42 mio. kr. i udgifter og 0 mio. kr. i indtægter til 2025.
De forventede overførsler er steget væsentlig ift. 1. kvartalsopfølgning - bl.a. på store projekter som [adresse]

De forventede udgiftsoverførsler til 2025 vedrører i overskrifter:

11,9 mio. kr. - Byggemodning
31,0 mio. kr. - Byudvikling, By- & Områdefornyelse
38,4 mio. kr. - Veje og stier

Den forventede anlægsoverførsel bør ses i lyset af, at ca. 47 % af det korrigerede budget består af overførsler fra 2023, fremrykninger fra 2025 og tillægsbevillinger i 2024.

Af større enkelte overførsler kan nævnes:

* "Betonelementbyggerier 4 skoler" - 21,8 mio. kr. - Omfang af renovering er større end forventet - har krævet flere undersøgelser før arbejde kunne igangsættes, og dermed forsinket proces.
* "Havnerute - Ørstedsgade til [adresse]" - 7,7 mio. kr. - delprojekter vedr. havneruten samlet i én sag -projekt udføres i 2024-2026.
* "Vedligehold Kirkebakkeskolen, [adresse] og halgulve" - 5,5 mio. kr. - budget afsat ifm. budgetforlig -udføres i 2024/2025.
* "Forbindelse Vest om Karin Nissen" - 5,5 mio. kr. - afventer slutregning og voldgiftssag.
* "4 sporet bro, [adresse]" - 4,0 mio. kr. - Projekt udføres af BaneDanmark, og
* "[adresse]" - 3,0 mio. kr. - afventer det endelige anlægsprojekt.

De enkelte anlægsprojekter ses i bilaget "TU Anlæg - Gertrud Henriksen", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og Byrådet.

**Høring**

Centralt Budget bemærker, at der ikke forventes rammeoverholdelse på driften i 2024, og at det i den forbindelse kalder på politiske prioriteringer for at opnå rammeoverholdelse jf. Byrådets vedtagne økonomistyringsprincipper.

### Klima og resiliensvurdering

Ingen bemærkninger

### Sagens videre forløb

Sagen indgår i den samlede sag for halvårsregnskab til Økonomiudvalget og Byrådet.

### Indstilling Teknik- og Miljødirektøren indstiller

**at** halvårsregnskab for drift og anlæg godkendes.

### Beslutning

Godkendt.

Kjeld Poulsen var fraværende.